Ripszám Henrik (1889) – Wikipédia
Ripszám Henrik (1889)
Ez a szócikk az 1889-ben született festőművészről szól. Hasonló címmel lásd még: Ripszám Henrik (egyértelműsítő lap).
1889. február 1.
Németbóly
1976. december 9. (87 évesen)
Mary Lilian Keay (1894-1968)
festőművész, szobrászművész
a magyar tájfutás meghonosítója
A Wikimédia Commons tartalmaz Ripszám Henrik témájú médiaállományokat.
1911 augusztusa: Gyalogló versenyen a gödöllői országúton
30 km gyaloglás
Közben az MTE atlétikai szakosztályában sportolt. 1911-ben hatalmas meglepetésre országos bajnokságot nyert a 30 kilométeres gyaloglásban. 1912-ben saját költségén kiutazott a stockholmi olimpiára, ahol két számban is rajthoz állt. (Maratoni futásban feladta, a 10 km-es gyaloglásban pedig az előfutamban kiesett.) 1915-ben bevonult katonának és a lengyelországi fronton még abban az évben fogságba esett. Innen csak 1922-ben - állítólag több hónapos vagy 1-2 éves svédországi tartózkodás után került haza. Skandináviai tartózkodása alatt ismerkedett meg a tájfutással, amelynek Magyarországra való visszatérése után fő propagátora lett.
Minden segítséget megadott a jelenlegi kutatások szerinti első magyarországi verseny megrendezéséhez: ő rajzolta például az 1925 januári verseny térképét.
1926-ban kivándorolt. Rövid svédországi tartózkodás után Angliában telepedett le. Itt eleinte szőnyegtervek, könyvborítók tervezésével, kivitelezésével foglalkozott, majd érdeklődése mindinkább a szobrászat felé fordult. A második világháború előtt Oakwood Hill-i Futball Klub elnöke volt. A háború után a Faluház tanácsának tagja és a Krikett Klub alelnöke lett. Saját kezével építette újra műtermét, amit a II. világháború alatt bombatalálat ért. Körülbelül harminc évnyi munkája veszett oda a tűzben, közülük sok azt a hét évet idézte vissza, amelyet egy szibériai börtöntáborban töltött.
Sokoldalú művész volt, kényes, növényeket ábrázoló tollrajzoktól kezdve gyönyörűséges szőnyegekig és nagyméretű bronzokig. Nagyon élénk, ugyanakkor gyakorlatias fantáziája volt. Huszár Károly: Az égő Oroszország című könyvét Ripszám Henrik borítórajzával és 44 illusztrációjával jelentette meg (Dante kiadó 1926)
Bólyi hírlap 1995. március 24. száma
Keresztlevél: Németbóly, X kötet 13 lap 13 sorszám
Briony Thomas: Parish Archives/Okewood Parish Magazine in January 1977
Ripszám Henrik emlékverseny
id. Ripszám Henrik 1913-ban
A lap eredeti címe: „https://hu.wikipedia.org/w/index.php?title=Ripszám_Henrik_(1889)&oldid=18475091”	Kategória: Magyar tájfutókMagyar festőkMagyar atlétákMagyar futókMagyar gyaloglókMagyar olimpikonok1889-ben született személyek1976-ban elhunyt személyekEmigráns magyarokMagyar szobrászok	Navigációs menü
EnglishNorsk bokmålPolski	Linkek szerkesztése	A lap utolsó módosítása: 2017. február 24., 20:27